A BIZOTTSÁG HATÁROZATA
(2005. december 23.)
a 2003/135/EK határozatnak az Észak-Rajna-Vesztfália és Rajna-vidék-Pfalz szövetségi államok (Németország) egyes területeire érvényes, a vaddisznók klasszikus sertéspestisének felszámolására és a klasszikus sertéspestis elleni sürgősségi vakcinázására irányuló tervek kiterjesztésének tekintetében történő módosításáról
(az értesítés a C(2005) 5621. számú dokumentummal történt)
(Csak a német és francia nyelvű szöveg hiteles)
(2005/950/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelvre (1) és különösen annak 16. cikke (1) bekezdésére és 20. cikke (2) bekezdésére,
mivel:
(1)
A Németország Alsó-Szászország, Észak-Rajna-Vesztfália, Rajna-vidék-Pfalz és Saar-vidék szövetségi államában a vaddisznók klasszikus sertéspestisének felszámolására és a klasszikus sertéspestis elleni sürgősségi vakcinázására irányuló terv jóváhagyásáról szóló, 2003. február 27-i 2003/135/EK bizottsági határozat (2) elfogadása egyike volt azoknak az intézkedéseknek, amelyek a klasszikus sertéspestis elleni küzdelmet célozták.
(2)
A betegség felszámolása sikeresen lezajlott Észak-Rajna-Vesztfália szövetségi államban, és az ennek a szövetségi államnak egyes területeire vonatkozóan elfogadott, jóváhagyott felszámolási tervet feloldotta a betegségfelszámolási és vakcinációs tervek Alsó-Szászország és Észak-Rajna-Vesztfália szövetségi államokban való lezárásáról és a Saar-vidék szövetségi államon belüli betegségfelszámolási tervről szóló 2003/135/EK határozat módosításáról (Németország) szóló, 2005. január 26-i 2005/58/EK bizottsági határozat (3).
(3)
A német hatóságok tájékoztatták a Bizottságot a betegségnek Észak-Rajna-Vesztfália egyes területein a vaddisznó-populációban 2005 októberében történő ismételt előfordulásáról, ennek megfelelően módosították a vaddisznók klasszikus sertéspestisének felszámolására és a klasszikus sertéspestis elleni sürgősségi vakcinázására irányuló tervet, amiről szintén tájékoztatták a Bizottságot.
(4)
A járványügyi információk fényében a németországi betegségfelszámolási tervet ki kell terjeszteni Észak-Rajna-Vesztfáliában Euskirchen körzetébe, illetve Rajna-vidék-Pfalzban az Ahrweiler és Daun körzetébe tartozó területekre. Ezenkívül a vaddisznók klasszikus sertéspestis elleni sürgősségi vakcinázására irányuló tervet olyan értelemben kell módosítani, hogy annak hatálya kiterjedjen az említett területekre.
(5)
A 2003/135/EK határozatot ezért ennek megfelelően módosítani kell.
(6)
Az e határozatban előirányzott intézkedések összhangban állnak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2003/135/EK határozat melléklete helyébe az e határozat mellékletében megállapított szöveg lép.
2. cikk
Ennek a határozatnak a címzettje a Német Szövetségi Köztársaság és a Francia Köztársaság.
Kelt Brüsszelben, 2005. december 23-án.